**Oglindire**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deseori, în miez de noapte,

Vise stele vor să prindă,

Iară sufletu-mi cu toate

S-uită-n cer ca în oglindă.

Neputând găsi hotare

Ca și setea de poveste

Se uimește cât de mare

El în lumea asta este.

Mai ales că nu am demne

Cugetări sfinte de vatră

Deșirat ca Strâmbă-Lemne,

Îndesat ca Sfarmă-Piatră.

Dar când vreau să se oprească

Și să spună:Iată hatul!

Iarăși Pronia cerească

Mă invită cu înaltul.

Să tot cresc fără de capăt,

Fără grijă și oprire

Ca în mine să încapă

Infinitul de Iubire.

Mă îndeamnă iar misterul

De lumi noi să nu am frică

Și se oglindește Cerul

Tot în inima mea mică!

Victor Bragagiu